stanford-oval/wikipedia huggingface dataset:
Zelimhan Jandarbijev

Zelimhan Jandarbijev vuonna 2000.
Zelimhan Jandarbijev (12. syyskuuta 1952 – 13. helmikuuta 2004) oli myös kirjailijana tunnettu tšetšeenipoliitikko. Hän toimi kansainvälisesti tunnustamattoman separatistisen Itškerian tšetšeenitasavallan varapresidenttinä Džohar Dudajevin kaudella. Kun Dudajev kuoli Venäjän armeijan iskussa 21. huhtikuuta 1996, Jandarbijevistä tuli perustuslain mukaisesti Itškerian tšetšeenitasavallan presidentti.
27. tammikuuta 1997 järjestetyissä presidentinvaaleissa Itškerian seuraavaksi presidentiksi valittiin Aslan Mashadov. Myös Jandarbijev oli ehdokkaana, mutta hän sai vain kymmenen prosenttia äänistä.
Jandarbijev kuoli autopommi-iskussa Dohassa, Qatarissa 13. helmikuuta 2004. Samalla hänen 12-vuotias poikansa loukkaantui vakavasti ja kaksi henkivartijaa sai surmansa. Qatarin oikeuslaitos tuomitsi kaksi Venäjän liittovaltion turvallisuuspalvelun FSB:n agenttia teosta elinkautiseen vankeuteen. Vangitut luovutettiin Venäjälle tammikuussa 2005. Helmikuussa ilmoitettiin, etteivät he enää olleet vankilassa.
Yhdistetyn kesä-GP

Yhdistetyn kesä-GP on vuosittainen yhdistetyn kesäkilpailujen kiertue, joka järjestettiin ensimmäistä kertaa vuonna 1998 ja naisille vuonna 2018.
Kokonaiskilpailun mitalistit > Miehet

| Kausi | Voittaja | Toinen | Kolmas |
| --- | --- | --- | --- |
| 1998 |  Matthias Looß |  Jens Gaiser   Felix Gottwald | – |
| 1999 |  Ronny Ackermann |  Sebastian Haseney |  Jens Deimel |
| 2000 |  Felix Gottwald |  Samppa Lajunen |  Georg Hettich |
| 2001 |  Samppa Lajunen |  Bill Demong |  Jens Gaiser |
| 2002 |  Mario Stecher |  Felix Gottwald |  Todd Lodwick |
| 2003 |  Jens Gaiser |  Todd Lodwick |  Ronny Ackermann |
| 2004 |  Todd Lodwick |  Christoph Bieler |  Johnny Spillane |
| 2005 |  Christoph Bieler |  Michael Gruber |  Petter Tande |
| 2006 |  Christoph Bieler |  Mario Stecher |  Felix Gottwald |
| 2007 |  David Kreiner |  Jason Lamy Chappuis |  Björn Kircheisen |
| 2008 |  Mario Stecher |  Anssi Koivuranta |  Ronny Heer |
| 2009 |  Tino Edelmann |  Jonathan Félisaz |  Ronny Heer |
| 2010 |  Johannes Rydzek |  Magnus Moan |  Eric Frenzel |
| 2011 |  Johannes Rydzek |  Björn Kircheisen |  Eric Frenzel |
| 2012 |  Bernhard Gruber |  Akito Watabe |  Johannes Rydzek |
| 2013 |  Bernhard Gruber  Akito Watabe | – |  Johannes Rydzek |
| 2014 |  Johannes Rydzek |  Eric Frenzel |  Björn Kircheisen |
| 2015 |  Johannes Rydzek |  Fabian Rießle |  Akito Watabe |
| 2016 |  Jarl Magnus Riiber |  Mario Seidl |  François Braud |
| 2017 |  Mario Seidl |  Eric Frenzel |  Fabian Rießle |
| 2018 |  Mario Seidl |  Ilkka Herola |  Martin Fritz |
| 2019 |  Franz-Josef Rehrl |  Samuel Costa |  Antoine Gérard |
2020: Ei järjestetty koronaviruspandemian vuoksi
| 2021 |  Ilkka Herola |  Mario Seidl |  Johannes Rydzek |
| 2022 |  Ilkka Herola |  Franz-Josef Rehrl |  Stefan Rettenegger |
Kokonaiskilpailun mitalistit > Naiset

| Kausi | Voittaja | Toinen | Kolmas |
| --- | --- | --- | --- |
| 2018 |  Tara Geraghty-Moats  Stefanija Nadymova | – |  Jenny Nowak |
| 2019 |  Stefanija Nadymova |  Tara Geraghty-Moats |  Jenny Nowak |
2020: Ei järjestetty koronaviruspandemian vuoksi
| 2021 |  Gyda Westvold Hansen |  Ema Volavšek |  Lisa Hirner |
| 2022 |  Ema Volavšek |  Nathalie Armbruster |  Minja Korhonen |
Aiheesta muualla

Kuvia tai muita tiedostoja aiheesta Yhdistetyn kesä-GP Wikimedia Commonsissa
Yanni

| Giánnis Chrysomállis> Γιάννης Χρυσομάλλης |
| --- | --- |

Henkilötiedot
Syntynyt: 14. marraskuuta 1954 (ikä 69) Kalamáta, Kreikka
Ammatti:  säveltäjä, muusikko
Muusikko
Taiteilijanimi:  Yanni
Tyylilajit:  New Age, crossover
Soittimet:  piano, kosketinsoittimet
Yhtyeet:  Chameleon
Levy-yhtiöt:  Private Music, Windham Hill Records, Bertelsmann Music Group, Virgin Records, EMI ja RLJE Films 
Aiheesta muualla
Kotisivut
  [ Muokkaa Wikidatassa ] [ ohje ]  
Yanni (oik. Giánnis Chrysomállis, kreik. Γιάννης Χρυσομάλλης, s. 14. marraskuuta 1954 Kalamáta, Kreikka) on kreikkalainen säveltäjä, itseoppinut pianisti ja oman "yhtyeensä", eli orkesterinsa "kapellimestari". Hänet tunnetaan etnisestä New Age -musiikistaan. Yannin levyjä ja video- ja DVD-tallenteita on myyty ympäri maailmaa yli 20 miljoonaa kappaletta.
Yannin konsertit koostuvat usein musiikista, joka on varta vasten live-esityksiin sävellettyä, sekä usein huippumuusikoiden vapaata sooloilua. Myös monien albumiversioiden kappaleita muokataan hyvin erilaisiksi konsertteja varten.
Elämä ja ura

Yannia pidettiin lupaavana kilpauimarina Kreikassa. Tavoitteet olympialaisissa kilpailemisesta jäivät ja hän päätti kokeilla uraa rock and rollin parissa. Hän kiersi pitkin Yhdysvaltoja paikallisten yhtyeiden kanssa. Hän opiskeli samanaikaisesti University of Minnesotassa. Kuuluisin hänen yhtyeistään tuolloin oli Chameleon, joka kiersi pääosin Minnesotan, Iowan, Wisconsinin, Illinoisin ja Etelä-Dakotan osavaltioissa.
Yannin ura rock and rollin parissa jäi, ja hän siirtyi sooloartistina enemmän etnisen ja monikulttuurisen musiikin pariin. Suurin osa hänen alkutuotannostaan painottui koskettimilla soitettuun musiikkiin ja tuon ajan viihdemusiikkiin. Hän teki niiden ohessa muutamia New Age -painotteisia teemoja, jotka New Age -musiikkiin suuntautuneet radiot huomioivat heti.
Yannin läpimurto tapahtui vuonna 1994 uudentyylisellä "Live at the Acropolis" -levyllä. Sen kanssa julkaistiin samanaikaisesti musiikkivideo, joka oli kuvattu Ateenassa Herodeksen amfiteatterilla. Tämä oli Yannin ensimmäinen levy, jolla soitti kokonainen orkesteri tavanomaisen studiokokoonpanon sijaan. Levy oli myös hänen ensimmäinen live-albuminsa. Live at the Acropolisin myötä Yannin musiikissa alkoi esiintyä yhä enemmän piirteitä etnisestä ja uusromanttisesta musiikista.
Muuta

Yannista ilmestyi vuonna 2003 David Rensinin kirjoittama kirja Yanni In Words, joka kertoo Yannin siihenastisen elämäntarinan.
Diskografia

Optimystique (1980)
Keys to Imagination (1986)
Out of Silence (1987)
Chameleon Days (1988)
Niki Nana (1989)
Heart of Midnight (1989)
Yanni/Dallas Symphony Feature Reflection of Passion (1990)
In Celebration of Life (1991)
Dare to Dream (1992)
In My Time (1993)
Live at the Acropolis (1994)
Tribute (1997)
If I Could Tell You (2000)
Ethnicity (2003)
Yanni Live, The Concert Event (2006)
Truth of Touch (2010)
Aiheesta muualla

Yannin virallinen sivusto
Øystein Sunde

| Øystein Sunde |
| --- | --- |
 Sunde vuonna 2007.
Henkilötiedot
Koko nimi:  Øystein Olaf Sunde
Syntynyt: 24. tammikuuta 1947 (ikä 77) Skarnes, Norja
Ammatti:  muusikko
Muusikko
Aktiivisena:  1968–
Tyylilajit:  vispop (käännä suomeksi) ja bluegrass 
Soittimet:  kitara
Levy-yhtiöt:  Spinner Records 
Aiheesta muualla
www.spinner.no/oystein_sunde/os_start.htm
  [ Muokkaa Wikidatassa ] [ ohje ]  
Øystein Olaf Sunde (s. 24. tammikuuta 1947 Skarnes) on norjalainen laulaja-lauluntekijä ja kitaristi. Hän aloitti uransa 1960-luvun lopulla Christiania Fusel & Blaagress -yhtyeessä ja julkaisi ensimmäisen sooloalbuminsa vuonna 1970. Siitä lähtien Sunde on ollut yksi Norjan suosituimmista artisteista ja lukuisat hänen kappaleensa ovat menestyneet Norsktoppen-listalla. Hän on voittanut kaksi Spellemannprisen-palkintoa ja sai Pyhän Olavin ritarikunnan komentajan arvon vuonna 2018. Sunde muodosti 1980-luvun lopulla Gitarkameratene-ryhmän Jan Eggumin, Halvdan Sivertsenin ja Lillebjørn Nilsenin kanssa.
Aiheesta muualla

Kuvia tai muita tiedostoja aiheesta Øystein Sunde Wikimedia Commonsissa
Évoran piiri

| Évoran piiri Distrito de Évora |
| --- | --- |
 Sijainti
Valtio:  Portugali
Alue:  Alentejo
Kuntia:  14
Hallinto:  
 – hallinnollinen keskus:  Évora
Pinta-ala:  7 393,4 km²
Väkiluku (2014):  159 861
 – väestötiheys:  21,6 as./km²
Évoran piiri on piiri Portugalin eteläosassa Alentejon alueella. Sen pääkaupunki on Évora. Piirin pinta-ala on 7 393,4 km² ja väkiluku 159 861 (vuonna 2014).
Évoran piiri jakautuu neljääntoista kuntaan:
Alandroal
Arraiolos
Borba
Estremoz
Évora
Montemor-o-Novo
Mora
Mourão
Olivenza (Espanjan määräysvallassa Portugalissa ja Espanjassa.)
Portel
Redondo
Reguengos de Monsaraz
Vendas Novas
Viana do Alentejo
Vila Viçosa
Aiheesta muualla

Kuvia tai muita tiedostoja aiheesta Évoran piiri Wikimedia Commonsissa
Portugalin piirit
Aveiron piiri
Bejan piiri
Bragan piiri
Bragançan piiri
Castelo Brancon piiri
Coimbran piiri
Évoran piiri
Faron piiri
Guardan piiri
Leirian piiri
Lissabonin piiri
Portalegren piiri
Porton piiri
Santarémin piiri
Setúbalin piiri
Viana do Castelon piiri
Vila Realin piiri
Viseun piiri
Évora

| Évora |
| --- | --- |
 lippu:  vaakuna
 Évora Portugalin kartalla
 Koordinaatit: 38°34′N, 7°54′W 
Valtio:  Portugali
Alue:  Alentejo
Ala-alue:  Alentejo Central
Piiri:  Évora
Hallinto:  
 – Hallinnon tyyppi:  Kunta
 – Pormestari:  Carlos Pinto de Sá
Pinta-ala:  
 – Kokonaispinta-ala:  1 307,08 km²
Väkiluku (2011):  56 596
 – Väestötiheys:  43,3 as./km²
 
 www.cm-evora.pt 
Infobox OKVirheellinen NIMI-arvo: 
Évora on kaupunki Alentejon alueella, Portugalissa. Sen pinta-ala on 1 307 neliökilometriä ja asukasluku noin 56 600. Kaupunki on Évoran piirin pääkaupunki ja jakautuu yhdeksääntoista kaupunginosaan. Kaupungin tämänhetkinen pormestari on Carlos Pinto de Sá. Kaupungissa sijaitsevat sekä Évoran tuomiokirkko että Évoran yliopisto.
Évoran historiallinen keskusta kuuluu Unescon maailmanperintöluetteloon.
Aiheesta muualla

Kuvia tai muita tiedostoja aiheesta Évora Wikimedia Commonsissa
Évoran piirin kunnat
Alandroal
Arraiolos
Borba
Estremoz
Évora
Montemor-o-Novo
Mora
Mourão
Portel
Redondo
Reguengos de Monsaraz
Vendas Novas
Viana do Alentejo
Vila Viçosa
Évora
Évosmos

| Évosmos Εύοσμος |
| --- | --- |
 Kunnallisyksikön sijainti
 Évosmos
 Koordinaatit: 40°39′58″N, 22°54′13″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Kordelió-Évosmos
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  070801
Väkiluku (2011):  74 686
Aikavyöhyke:  UTC+2
 – Kesäaika:  UTC+3
Suuntanumero(t):  +30231
Rekisterikilpi:  Ν
 
 www.evosmos.gr 
Infobox OKVirheellinen NIMI-arvo: 
Évosmos (kreik. Εύοσμος; kath.kreik. Εύοσμον, Évosmon) on Kreikan kaupunki sekä samanniminen Kordelió-Évosmoksen kunnan kunnallisyksikkö (Δημοτική Ενότητα Ευόσμου, Dimotikí Enótita Evósmou) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 74 686 (vuonna 2011). Évosmos on Kordelió-Évosmoksen kunnan kuntakeskus.
Évosmoksen keskusaukio.
Évosmos sijaitsee noin viisi kilometriä Thessalonikin keskustasta luoteeseen ja se on käytännössä Thessalonikin esikaupunki. Évosmos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kordelió-Évosmoksen kunnaksi yhdessä Elefthério-Kordelión kanssa.
Aiheesta muualla

Kuvia tai muita tiedostoja aiheesta Évosmos Wikimedia Commonsissa
Zelman Cowen

| Zelman Cowen |
| --- | --- |

Australian kenraalikuvernööri
 8. joulukuuta 1977 – 29. heinäkuuta 1982  
Edeltäjä:  John Kerr
Seuraaja:  Ninian Stephen
Henkilötiedot
Syntynyt: 7. lokakuuta 1919 Melbourne, australia
Kuollut: 8. joulukuuta 2011 Toorak, Australia
Arvonimi: Sir
Tiedot
 Nimikirjoitus
Sotilaspalvelus
Palvelusmaa(t):  Australia
Puolustushaara:  merivoimat
Sotilasarvo:  luutnantti
Taistelut ja sodat:  Toinen maailmansota
Zelman Cowen (7. lokakuuta 1919 – 8. joulukuuta 2011) oli australialainen oikeustieteilijä, joka toimi  Australian kenraalikuvernöörinä 8. joulukuuta 1977 – 29. heinäkuuta 1982.
Cowen opiskeli oikeustiedettä Australiassa ja Oxfordin yliopistossa, missä hän väitteli ennen paluutaan Australiaan vuonna 1950. Hänestä tuli oikeustieteen professori, ja hän alkoi pitää suosittuja radioesitelmiä ajankohtaisista asioista.
Kenraalikuvernööri John Kerr oli herättänyt huomiota hajottamalla Whitlamin hallituksen. Kerrin jäätyä eläkkeelle uusi pääministeri Malcolm Fraser kutsui Cowenin palauttamaan kansan kunnioituksen kenraalikuvernöörin tehtävää kohtaan. Tässä Cowen onnistuikin hyvin.
Ōin ydinvoimalaitos

| Ōin ydinvoimalaitos |
| --- | --- |

Tyyppi:  Ydinvoimala
Polttoaine:  Uraani
Teho:  2 254 MW
Omistaja:  Kansai denryoku
Sijainti:  Ōi, Fukuin prefektuuri, Japani
Koordinaatit:  35°42′12.51″N, 135°57′48.88″E
Ōin ydinvoimalaitos (jap. 大飯発電所, Ōi hatsudensho) on Japanissa Fukuin prefektuurin Ōissa sijaitseva ydinvoimalaitos. Laitoksesta käytetään myös nimeä Oi ja Ohi.
Reaktoreja 1 ja 2 ei koskaan käynnistetty Fukushiman ydinvoimalaonnettomuuden jälkeen kiristyneiden turvallisuusvaatimusten vuoksi, ja vuonna 2017 ydinvoimalan omistajat päättivät reaktorien purkamisesta. Reaktorit virallisesti suljettiin 2018 ja purkutöiden oletetaan jatkuvan aina vuoteen 2049 saakka.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| Ōi - 1 | PWR | 1 175 MW | 1979 | 2018 |
| Ōi - 2 | PWR | 1 175 MW | 1979 | 2018 |
| Ōi - 3 | PWR | 1 180 MW | 1991 | Käytössä |
| Ōi - 4 | PWR | 1 180 MW | 1993 | Käytössä |
World of Warcraft: Battle for Azeroth

| World of Warcraft: Battle for Azeroth |
| --- | --- |

Kehittäjä:  Blizzard Entertainment
Julkaisija:  Blizzard Entertainment
Pelisarja:  Warcraft
Julkaistu:  14. elokuuta 2018
Lajityyppi:  massiivinen monen pelaajan verkkoroolipeli
Pelimuoto:  moninpeli
Alusta:  Windows, macOS
Lisenssi:  Suljettu lisenssi
Lisää peliartikkeleitaVideopelien teemasivulla
Infobox OK   : 
World of Warcraft: Battle for Azeroth on seitsemäs lisäosa World of Warcraft -nettiroolipelille. Lisäosa julkistettiin ensimmäisen kerran BlizzConissa 3. marraskuuta 2017, ja se julkaistiin 14. elokuuta 2018.
Lisäosan myötä pelin uusi tasokatto on 120. Lisäksi esitellään uudet pelattavat alueet Kul Tiras ja Zandalar, uudet luolastot ja raid-instanssit, sotarintamat sekä liittolaisrodut.
Uudet ominaisuudet

Pelin ominaisuuksiin kuuluvat:
Uusi tasokatto 120.
Uudet alueet: Kul Tiras, Zandalar ja monia kartoittamattomia saaria.
Uudet luolastot ja raid-instanssit.
Liittolaisrodut: uudet pelattavat rodut, joihin kuuluvan hahmon voi luoda ansaitsemalla ensin rodun luottamuksen.
Mahdollisuus päivittää yksi hahmo tasolle 110 etukäteen uusien alueiden tutkimiseksi.
Sotarintamat (engl. Warfronts): 20 saman ryhmittymän pelaajaa käy PvE-taistelua sodan kannalta avainstrategisten paikkojen valtaamisesta.
Kartoittamattomien saarien ryöväys: Kolmen pelaajan ryhmissä erilaisilla saarilla tehtäviä retkiä, joissa pelataan joko toisen ryhmittymän pelaajia vastaan tai normaalia fiksumpaa tekoälyä vastaan.
Titaanisella mahdilla varustetut haarniskat: World of Warcraft: Legion -lisäosassa esitellystä materiaalista, azeriitista (engl. Azerite), valmistetut haarniskat.
Yhteisöt (engl. Communities): Yhteisiä kiinnostusten kohteita omaavien pelaajien muodostamat sosiaaliset ryhmät.
Uudet ominaisuudet > Uudet alueet

Kalimdorin ja Itäisten kuningaskuntien välissä olevalle Suurelle merelle aukeaa pelattavaksi kaksi uutta aluetta: Kul Tiras, yksi Azerothin ihmisten seitsemästä valtakunnasta, ja Zandalar, Azerothin peikkojen alkuperäinen kotisaari. Kul Tiras on ainoastaan Liittouman hahmoille ja se jakautuu kolmeen alueeseen: Tiragarde Sound, Drustvar ja Stormsong Valley. Zandalar on ainoastaan Lauman hahmoille ja sekin jakautuu kolmeen alueeseen: Zuldazar, Naz'mir ja Vol'dun.
Kul Tirasin ja Zandalarin lisäksi peliin lisättiin useita ennestään kartoittamattomia saaria. Saarille voi astua vain kolmen pelaajan ryhmissä, jotka joutuvat myös kilpailemaan vastakkaisen ryhmittmän pelaajien kanssa saarten luonnonvarojen keräämisestä.
Uudet ominaisuudet > Liittolaisrodut

Liittolaisrodut (engl. allied races) olivat aiemmin Azerothissa täysin neutraaleja. Suorittamalla tiettyjä värväämistehtäviä, joiden jälkeen pelaaja voi luoda uuden kyseistä rotua edustavan hahmon.
Liittouman liittolaisrodut:
Tyhjiöhaltiat (engl. void elves): Alleria Windrunnerin värväämät varjotaikuutta käyttävät korkeahaltiat
Lightforged-draeneit: Valon armeijaan kuuluneet Argusilla taistelleet draeneit
Dark Iron -klaanin kääpiöt: Bronzebeard-klaanin kääpiöiden entiset viholliset
Kul Tirasin ihmiset: Kul Tirasin valtakunnasta kotoisin olevat ihmiset
Mechamaahiset (engl. Mecha Gnomes): Lihan kirouksen (engl. Curse of Flesh) vaikutuksilta säästyneet maahiset (lisäpäivityksessä 8.3)
Lauman liittolaisrodut:
Yösyntyiset (engl. Nightborne): Suramarin entiset yöhaltiat
Highmountainin taureenit: heillä on Mulgoren taureeneista poiketen hirvimäiset sarvet
Zandalari-heimon peikot: Azerothin peikkojen alkurotu
Mag'har -örkit: vaihtoehtoisen menneisyyden Draenorin örkit, jotka eivät juoneet Mannorothin verta
Vulperat: kettuhumanoidien rotu (lisäpäivityksessä 8.3)
Tarina

Azerothin asukkaat joutuivat maksamaan kalliin hinnan tehdäkseen lopun Palavan Legioonan hyökkäyksestä, kun titaani Sargeras ehti ennen vangitsemistaan iskeä miekkansa Azerothiin ja haavoittaa sen maailmansielua. Mutta sitäkin vaikeampi haaste on korjata Liittouman ja Lauman särkynyt luottamus toisiaan kohtaan, kun kumpikin osapuoli havittelee sota-aseeksi maailmansielun verta, ”azeriittia”. Konflikti eskaloituu entisestään, kun Lauma saa Kalimdorin kokonaan hallintaansa polttamalla maailmanpuu Teldrassilin ja Liittouma Itäiset kuningaskunnat valtaamalla Lordaeronin pääkaupungin rauniot. Azerothin tulevaisuus riippuu tästä pitkään kestäneestä sodasta kahden ryhmittymän välillä.
Aiheesta muualla

Battle of Azerothin virallinen kotisivu (Arkistoitu – Internet Archive) (englanniksi)
Älykkyystesti

Älykkyystestin kuviopäättelytehtävä, jossa pyydetään täydentämään ylärivin sarja jollain alarivin kuviolla
Älykkyystesti on psykologinen testi, jolla mitataan testattavan henkilön älykkyyttä. Älykkyystesti koostuu varta vasten älykkyystestiä varten luoduista tehtävistä, joista suoriutumisen perusteella henkilön älykkyyttä arvioidaan.
Suurin osa älykkyystesteistä pyrkii mittaamaan niin sanottua g-tekijää eli yleisälykkyyttä. Jotkin testit mittaavat älykkyyden eri osa-alueita. Ne antavat testatulle henkilölle älykkyysprofiilin, josta ilmenevät muun muassa hänen kognitiiviset vahvuusalueensa.
Älykkyystestin antamaa tulosta voidaan verrata suureen joukkoon muiden henkilöiden testituloksia, ja näin henkilön älykkyys voidaan määritellä suhteessa muihin ihmisiin. Älykkyys ilmoitetaan älykkyysosamääränä (ÄO). ÄO:ta määriteltäessä henkilön älykkyystestin pistemäärää verrataan normaalijakaumaan, jonka keskiarvo on 100, minkä jälkeen pistemäärä suhteutetaan testattavan ikään.
Yleisälykkyyttä mittaavia testejä on muodoltaan erilaisia. Niille on tyypillistä se, että ne vaativat mahdollisimman vähän ennalta opittuja tietoja tai taitoja. Niitä yhdistää se, että niiden ongelmanratkaisussa tarvitaan tiettyjä yleisen tason komponentteja, joiden esiintyminen todennetaan testien välisellä korrelaatiolla ja testien korrelaatiolla g-tekijään. Niille on ominaista myös standardointi.
Älykkyystestien soveltuvuutta eri kultturitaustaisten ja koulutukseltaan toisistaan poikkeavien ihmisten testaamiseen on toisinaan epäilty. Vuonna 1994 kaikkiaan 52 psykologia totesi ÄO-testin olevan hyvä ja kulttuurisesti riippumaton keino mitata ihmisen älykkyyttä.
Älykkyystestit syntyivät tarpeesta selvittää, onko oppilas laiska vai heikko. Ensimmäisen älykkyystestin kehitti psykologi Alfred Binet vuonna 1905. Psykologi Lewis Terman kehitti testiä edelleen Stanfordin yliopistossa, jonka mukaan testi sai nimekseen Stanford-Binet. Vuoden 1916 koesarjaan perustuvat edelleen useimmat nykyisetkin älykkyystestit.
Yhdysvalloissa nykyisin käytetyimpiä aikuisten älykkyystestejä ovat Wechsler Adult Intelligence Scale (WAIS) ja Stanford–Binet. Suomen Mensan käyttämä älykkyystesti on kulttuurineutraali yleistä älykkyystekijää mittaamaan pyrkivä tasokuviopäättelytesti.
Świdwinin lentotukikohta

Świdwinin lentotukikohta (IATA: TSN, ICAO: EPSN) on Puolan ilmavoimien tukikohta, joka sijaitsee Świdwinin kaupungista koilliseen. Tukikohtaan on sijoitettu ilmavoimien 21. taktinen lentotukikohta.
Zarja

Zarja STS-88-lennolta nähtynä
Zarja (ven. Заря, suom. koitto, kajo, iltarusko) on Kansainvälisen avaruusaseman ensimmäinen kiertoradalle viety moduuli.
Ominaisuudet

Zarjassa on kolme telakoitumiskohtaa, yksi kummassakin päässä ja yksi keskellä. Siinä on kaksi 10,67 m kertaa 3,35 m aurinkopaneelia ja kuusi nikkeli-kadmiumparistoa. Näillä saadaan 3 kilowatin keskimääräinen teho. Zarjan 16 polttoainetankissa on tilaa 6 tonnille polttoainetta. Siinä on 24 isoa ohjausmoottoria, 12 pientä ohjausmoottoria ja kaksi suurta moottoria suuremmille kiertoradanmuutoksille.
Pituus: 12,56 m
Halkaisija: 4,11 m
Aurinkopaneelin pituus: 10,67 m
Aurinkopaneelin leveys: 3,35 m
massa: 19 300 kg
Laukaisu

Zarja laukaistiin Proton-raketilla Baikonurin avaruuskeskuksesta 20. marraskuuta 1998 400 km:n korkuiselle kiertoradalle.
Kansainvälinen avaruusasema (ISS)()
Zarjan laukaisu Proton-raketilla
Zellerin sääntö

Zellerin sääntö eli Zellerin kongruenssi on Julius Johannes Zellerin kehittämä algoritmi minkä tahansa gregoriaanisen tai juliaanisen kalenterin päivämäärää vastaavan viikonpäivän laskemiseksi.
Yhtälö

Zellerin sääntö Gregoriaanista kalenteria varten on
Juliaanista kalenteria varten on
missä
q = kuukauden päivä, esimerkiksi 6.12.1917
m = kuukauden järjestysluku, esimerkiksi 6.12.1917. Huom: tammi- ja helmikuu ovat järjestysluvultaan 13 ja 14 edellisenä vuonna eli vuosiluvusta on vähennettävä yksi.
K = vuosiluvun kaksi viimeistä numeroa, (  vuosi{\bmod {1}}00 ), esimerkiksi 6.12.1917
J = vuosiluvun kaksi ensimmäistä numeroa, (  \lfloor vuosi/100\rfloor  ), esimerkiksi 6.12.1917
h = viikonpäivä (0 = lauantai, 1 = sunnuntai, 2 = maanantai, ...)
Świdnikin piirikunta

Świdnikin piirikunta (puol. powiat świdnicki) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 71 840. Siihen kuuluvat viisi kuntaa ovat Mełgiew, Piaski, Rybczewice ja Trawniki.
Świdnikin piirikunnalla on yhteistä rajaa Lublinin kaupunkipiirikunnan sekä Lublinin, Łęcznan, Chełmin ja Krasnystawin piirikuntien kanssa.
Piirikunnan väestöpyramidi 2014.
Vuoden 2019 lopussa Świdnikin piirikunnan asukkaista 51,9 prosenttia oli naispuolisia ja 48,1 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 58,8 prosenttia ja eläkeikäiset 24 prosenttia väestön keski-iän ollessa 43 vuotta. Vuonna 2019 piirikunnassa syntyi 638 lasta. Świdnikin piirikunnan väkiluvun ennakoidaan pienenevän 59 607 asukkaaseen vuoteen 2050 mennessä.
Zellwegerin oireyhtymä

Zellwegerin oireyhtymä on synnynnäinen oireisto, joka johtuu peroksisomien toimintahäiriöistä. Seurauksena häiriöistä on solujen vaurioitumista maksan, munuaisten ja aivojen alueella. Monesti Zellweger-potilaat todetaan varhaislapsuudessa näkö- ja kehitysvammaisiksi. Heillä esiintyy myös maksan laajentumista, hepatomegaliaa.
Usein oireyhtymään kuuluu sydänvika. Oireiston aiheuttaa periytyvä geenivirhe. Hoitomuotoja ei juuri ole, ja ennuste on yleensä huono. Usein vammautunut lapsi kuolee kuuden kuukauden sisällä esimerkiksi vakavaan maksavaurioon.
Zellwegerin oireyhtymä ilmenee yhdellä noin 80 000–100 000:sta.
Aiheesta muualla

Kehitysvammahuollon tietopankki: Zellwegerin oireyhtymä